**Reikalavimai nekilnojamojo turto (Ledo arena) ir kito ilgalaikio ir trumpalaikio turto
 Kovo 11-osios g. 26, Kaune, nuomos konkurso dalyviui ir atitiktį jiems pagrindžiantys dokumentai**

|  |  |
| --- | --- |
| **Reikalavimai** | **Privalomi pateikti dokumentai** |
| 1. Konkurso dalyvis turi būti fizinis asmuo ar juridinis asmuo, teisėtai įsteigtas ir veikiantis pagal Lietuvos Respublikos įstatymus | Tinkamai patvirtintos juridinio asmens steigimo dokumentų ar kitų steigimo faktą patvirtinančių dokumentų (registravimo pažymėjimas ir juridinio asmens įstatai (nuostatai) ar kt.) kopijos (konkurse dalyvaujantys ūkininkai turi pateikti ūkininko ūkio įregistravimo pažymėjimo kopiją), fizinio asmens – galiojančio asmens dokumento kopija |
| 2. Konkurso dalyvis pagal įstatymus nėra bankrutavęs ar bankrutuojantis, nėra likviduojamas ar restruktūrizuojamas, nėra su kreditoriais sudaręs taikos sutarties, sustabdęs ar apribojęs savo veiklos | * Valstybės įmonės Registrų centro išduotas dokumentas, patvirtinantis, kad konkurso dalyvis – juridinis asmuo nėra bankrutavęs, likviduojamas, jam nėra iškelta bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduoti ne vėliau kaip prieš mėnesį iki paraiškos dalyvauti nuomos konkurse registravimo dienos;

- konkurso dalyvio deklaracija, patvirtinanti, kad konkurso dalyvis nėra su kreditoriais sudaręs taikos sutarties, sustabdęs ar apribojęs savo veiklos, fizinis asmuo – bankrutavęs |
| 3. Konkurso dalyvis yra įvykdęs visus įsipareigojimus, susijusius su mokesčių mokėjimu pagal Lietuvos Respublikos įstatymus | Valstybinės mokesčių inspekcijos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis, kad konkurso dalyvis yra įvykdęs įsipareigojimus, susijusius su mokesčių mokėjimu. Dokumentas turi būti išduotas ne vėliau kaip prieš mėnesį iki paraiškos dalyvauti nuomos konkurse registravimo dienos |
| 4. Konkurso dalyvis yra įvykdęs visus įsipareigojimus, susijusius su socialinio draudimo įmokų mokėjimu pagal Lietuvos Respublikos įstatymus | Valstybinio socialinio draudimo fondo išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis, kad konkurso dalyvis yra įvykdęs įsipareigojimus, susijusius su socialinio draudimo įmokų mokėjimu. Dokumentas turi būti išduotas ne vėliau kaip prieš mėnesį iki paraiškos dalyvauti nuomos konkurse registravimo dienos |
| 5. Konkurso dalyvis turi technines, organizacines galimybes ir finansinius pajėgumus įgyvendinti sutarties sąlygas, t. y. konkurso dalyvio vidutinės metinės visos veiklos pajamos per paskutinius 3 (trejus) finansinius metus arba per laiką nuo konkurso dalyvio įregistravimo dienos (jeigu konkurso dalyvis vykdė veiklą mažiau negu 3 (trejus) finansinius metus) turi būti ne mažesnės kaip 500000 Eur su PVM | Paskutinių trijų finansinių metų arba per laiką nuo konkurso dalyvio įregistravimo dienos (jei konkurso dalyvis vykdė veiklą mažiau negu 3 finansinius metus) finansinių ataskaitų rinkinys su auditoriaus išvada (tais atvejais, kai auditas atliktas). Jei finansinės atskaitomybės dokumentai dar nepateikti valstybės įmonei Registrų centrui, teikiami prašomą informaciją nurodantys dokumentai (pažymos, išrašai ar kt.), patvirtinti asmenų, atsakingų už konkurso dalyvio finansinę atskaitomybę |
| 6. Konkurso dalyvis turi (ar planuoja pasitelkti) ne mažiau kaip 1 ledo valymo mašiną, kurios sniego surinkimo talpa (*snow tank*) ne mažesnė kaip 2,5 kub. m, ledo paruošimo vandens talpa (*Ice making water capacity*) ne mažesnė kaip 700 l, ledo mašinos peilio ilgis (plotis) (*shaving blade*) ne mažesnis kaip 1,9 m | - Ledo valymo technikos aprašymas, nurodant turimos ir/ar planuojamos naudoti įrangos pavadinimą, kiekį, parametrus arba įrangos gamintojo ar įgalioto atstovo techninių dokumentų kopijos ar nuorodos arba kiti lygiaverčiai įrodymai apie tai, kad konkurso dalyvio turima (ar planuoja pasitelkti) technika atitinka reikalavimus;- nurodytos įrangos priklausomybės dokumentai: nuomos, panaudos sutarčių, preliminarių, lizingo sutarčių, kitokių, nuosavybės ar galimybės pasitelkti teises patvirtinančių, dokumentų kopijos |
| 7. Konkurso dalyvis per pastaruosius 3 (trejus) metus iki paraiškos dalyvauti nuomos konkurse registravimo dienos arba per laikotarpį nuo konkurso dalyvio įregistravimo dienos (jeigu konkurso dalyvis vykdo veiklą mažiau nei 3 (trejus) metus):- yra įgijęs ne mažesnę kaip 10 mėnesių patirtį valdant ir (ar) prižiūrint (ar) administruojant ne mažesnes kaip 1000 kv. m ploto patalpas, pritaikytas ne mažiau kaip 3 skirtingoms sporto šakoms vystyti, ir- yra suorganizavęs ne mažiau kaip 1 sporto renginį (varžybas), kuriame buvo ne mažiau kaip 300 dalyvių ir (ar) žiūrovų | - Laisvos formos konkurso dalyvio pažyma apie jo patirtį per pastaruosius 3 metus iki paraiškos dalyvauti nuomos konkurse registravimo dienos arba per laiką nuo konkurso dalyvio įregistravimo dienos (jeigu konkurso dalyvis vykdo veiklą mažiau nei 3 metus) valdant ir (ar) prižiūrint (ar) administruojant ne mažesnes kaip 1000 kv. m ploto patalpas, pritaikytas ne mažiau kaip 3 skirtingoms sporto šakoms vystyti, nurodant konkrečias patalpas (adresą), sporto šakas, kurioms jos pritaikytos, nurodant dokumentus, kurių pagrindu buvo valdomos ir (ar) administruojamos patalpos, taip pat nurodant valdymo ir (ar) administravimo pradžią ir pabaigą (metai, mėnuo, diena).- Per pastaruosius 3 metus iki paraiškos dalyvauti nuomos konkurse registravimo dienos arba per laiką nuo konkurso dalyvio įregistravimo dienos (jeigu konkurso dalyvis vykdė veiklą mažiau nei 3 metus) konkurso dalyvio valdomose ar administruojamose patalpose įvykdytų sporto renginių (varžybų), kuriuose buvo ne mažiau kaip 300 dalyvių ir (ar) žiūrovų, sąrašas. Sąraše turi būti nurodomas sporto renginio apibūdinimas, renginio pavadinimas, renginio vykdymo pradžios ir pabaigos datos (metai, mėnuo, diena), dalyvių ir žiūrovų skaičius, nuorodos į renginio skelbimą / viešinimą elektroninėje erdvėje ar skelbimų, plakatų ir pan. kopijos, užsakovo identifikavimo duomenys. Jei pagal susitarimą su konkurso dalyviu renginį organizavo kitas subjektas, kuriam patalpos šiuo tikslu buvo išnuomotos ar perduotos kitais pagrindais, papildomai pateikia šio subjekto identifikavimo duomenis, susitarimo ar kito dokumento dėl patalpų nuomos ir renginio organizavimo kopiją ir šio subjekto pažymą, kurioje būtų nurodyta: įvykusio renginio data, pobūdis, faktinis dalyvių/žiūrovų skaičius. Įrodymui bus priimtini ir subjekto pasirašyti ir antspaudu patvirtinti paslaugų priėmimo-perdavimo aktai, jei juose yra visa reikalaujama informacija.  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_